నేను టైం మానేజ్ మెంట్ గురించి రాస్తున్నా అని తెలుస్తే జనం
రెండు విషయాలను ఊహిస్తారు.
ఒకటి నేను టైం ను ఖచ్చితంగా పాటిస్తానని
అలాంటి దాన్ని కాను.
నాకు నలుగురు పిల్లలున్నారు,
అప్పుడప్పుడూ నా బధ్ధకానికి వాళ్లని బలిచేయడం నాకిష్టం,
అందులో వాళ్ళ తప్పేమి ఒక్కోసారి ఉండదు
ఒకసారి సమయపాలన పై నా ఉపన్యాసానికి నేనే లేటుగా వెళ్ళాను.
( నవ్వులు )
మేమంతా ఒక్క క్షణం ఆ వ్యంగోక్తిని ఆస్వాదించాము
రెండవది వాళ్ళనుకుంటారు అక్కడక్కడా కాస్త సమయాన్ని ఆదా చేయడానికి
నావద్ద బోలెడు చిట్కాలుంటాయని.
కొన్నిసార్లు పత్రికలవాళ్ళు దీనిపై కథనాల్ని అల్లుతుంటారని వింటుంటాను
పాఠకులకు రోజులో అదనపు గంటను ఎలా పొందవచ్చో తెలుపుతుంటారు.
రోజువారీ కార్యక్రమాలకై మనందరి వద్దా సమయముంది
దాన్ని పెంచితే
మంచిపనులకు మనందరికీ సమయముంటుంది.
ఈ ప్రక్రియను నేను ప్రశ్నిస్తాను కానీ నాఆసక్తి దేనిమీదంటే
నన్ను పిలవడానికిముందు వారెందుకొచ్చారో తెలుసుకోవాలి
నా అభిమానాంశాలలో కొన్ని
కేవలం కుడికే తిరగాలనే నియమమున్నప్పుడు కారణాలు వెదకడం
( నవ్వులు )
మైక్రోవేవ్ వాడకంలో విపరీతమైన తెలివిని ఉపయోగించడం
ఈ మొత్తం ప్రక్రియకి టైం 3 నుండి 3 1/2నిముషాలని వుంటుంది
మనం అంతసేపూ దాన్ని వాడతాం.
నాఉద్దేశ్యం ఏంటంటే ఒక స్థాయిలో దానిక్కొంతఅర్థమున్నది
మీ DVR లో ప్రకటనలను దాటవేస్తూ ఇష్టమైన వాటిని చూడడం
అలా మీరు ప్రతిఅరగంటకీ 8ని.ఆదా చేయవచ్చు
అలా 2 గంటలసేపు టీవీ చూసినప్పుడు వ్యాయామం
చేయడానికి 32ని. దొరుకుతాయి.
( నవ్వులు )
అది నిజం.
వ్యాయామానికి 32 ని.పొందడానికి మీకింకో మార్గం తెలుసా
రోజుకు 2 గంటలపాటు టీవీ చూడకండి,సరేనా?
( నవ్వులు )
ప్రతిపనిలోనూ కాస్తకాస్త అలా మిగిలిస్తూ కలుపుతుంటే
చివరికి మనం చేయాలనుకున్నవి చేసే అవకాశాన్ని పొందగలం
జీవితంలో ఉన్నతస్తితికెదిగిన వారెలా సమయాన్ని గడుపుతారో తెలిసాక
వారి కార్యక్రమాల గూర్చి క్షుణ్ణంగా తెలిసాక
ఇప్పుడు మన ప్రణాళిక వెనక్కెళ్ళి పోయింది
సమయాన్ని మిగల్చడం ద్వారా జీవితాల్ని తీర్చిదిద్దుకోలేం
మనం కోరినట్లు జీవితాల్ని తీర్చిదిద్ది తే
అప్పుడు టైం తనంతట తానే దొరుకుతుంది
నేననేదేంటంటే
ఈ మధ్య నేనొక టైండైరీ ప్రాజెక్ట్ చేసాను
చాలా బిజీగా వున్న స్త్రీల జీవితాల్లోని 1001 రోజులను గమనిస్తే
వారికి పనిఒత్తిడి బాగావుంటుంది కొన్ని సార్లు స్వంత వ్యాపారాలూ వుండొచ్చు
పిల్లల్ని చూసుకోవాలి,కొన్నిసార్లు తల్లిదండ్రుల్ని కూడా
కమ్యూనిటీ కార్యక్రమాలు చాలా చాలా బిజీగా
వుండే మనుష్యులు
ఓ వారం పాటు వారిని గమనించాను
వారెంతసేపు పని చేస్తున్నారో ,ఎప్పుడు నిద్రిస్తున్నారో
వారి వ్యూహాల గురించి నా పుస్తకం కోసం ఇంటర్వ్యూ చేసాను
అందులో ఒక స్త్రీ కార్యకలాపాలను లోతుగా పరిశీలించాను
ఓ బుధవారం రాత్రి పనిపై బయటకెళ్లారు
ఆమె ఇంటికొచ్చాక తెలుస్తుంది వాటర్ హీటర్ పాడయ్యిందని,
బేస్ మెంట్ అంతా నీటితో నిండిపోయింది.
ఇలాటిది మీకెప్పుడైనా జరిగివుంటే,
అది పాడుచేసి,భయపెట్టి,చికాకు పుట్టించేది అని మీకు తెలుస్తుంది
ఆమె ఆ రాత్రే దానివైపు దృష్టి పెట్టింది
మరుసటిరోజు ప్లంబర్లను రప్పించింది,
మర్నాడు నిపుణులైన పనివారొచ్చి పాడైన కార్పెట్ ను బాగుచేసారు.
ఇదంతా ఆమె టైం లాగ్ లో రికార్డ్ చేయబడింది
వారంలో 7 గంటలు పట్టింది పూర్తవడానికి
ఏడుగంటలు
అంటే రోజులో గంట అదనంగా చేరిందన్నమాట
కానీ ఈ విషయం వారం మొదట్లో అడిగుంటే
"ట్రైథ్లాన్ శిక్షణ కోసం 7 గంటలు కేటాయించగలవా?
7మందికి 7 గం . పాటు మెంటర్ గా వుండగలవా?"
నాకు బాగా తెలుసు మనలో చాలామంది చెప్పేదే ఆమెచెప్పేది
"కుదరదు నేనెంత బిజీగా వున్నానో చూస్తున్నారుగదా?"
అయినా ఆమె 7 గంటలను పొందగలిగినప్పుడు
ఎందుకంటే ఆమె బేస్ మెంట్ నీటితో నిండిపోయింది,
ఆమె 7 గంటలను పొందగలిగింది.
దీనర్థం సమయానికి సాగే గుణముంది.
మనం ఎక్కువ సమయాన్ని సృష్టించలేం,
కానీ మనంచేయాలనుకున్నది అందులో దూర్చగలం.
దీనర్థం టైం మానేజ్ మెంట్ కిటుకు
మన ప్రాధాన్యతలను నిర్థారించుకోవడంలో ఉంది.
ఇది విరిగిన వాటర్ హీటర్ తో సమానమైంది.
అక్కడికి చేరుకోడానికి.
నేను ఇంటర్వ్యూ చేసిన వారిలో అతిబిజీగా వుండే ఒకరి భాషను వాడుతున్నాను.
బిజీ అంటే ఆమె ఒక చిన్న వ్యాపారస్థురాలు
ఆమె వద్ద 12మంది పనిచేస్తున్నారు
ఆమెకు 6 గురు పిల్లలున్నారు.
నేను ఆమె ఇంటర్వ్యూ కోసం ప్రయత్నిస్తున్నాను
ఆమెకివన్నీ ఎలా సాద్యం అనేది అంశం.
అది ఒక గురువారం ప్రొద్దున,
మాట్లాడటానికి ఆమె అందుబాటులో లేరు.
నిజమే కదా?
నాతో మాట్లాడకపోవడానికి కారణం ఏంటంటే
ఆమె హైక్ చేయడానికి బయటికి వెళ్ళారు,
ఎందుకంటే అది వసంతకాలపు ఉదయం,ఆమె హైక్ కి
బయటికి వెళ్ళాలనుకున్నారు.
ఇది నన్ను ఇంకా ఆశ్చర్యపరిచింది,
చివరికి ఆమెను కలిసినప్పుడు ఇలా వివరించారు.
"లారా ,విను,నేను చేసే ప్రతీదీ
గడిపే ప్రతినిముషమూ నా ఇష్టమే"
మరోలా చెప్పాలంటే
"ప్రాముఖ్యం లేని పనుల్ని చేయడానికి నావద్ద టైం లేదు"
"XYZ పనులు చేయను ఎందుకంటే అవి నాకు ముఖ్యంకాదు"
నాకు టైం లేదు అంటే చాలాసార్లు అవసరంలేదనే
మీరు దీన్ని గురించి ఆలోచిస్తే ఇదే సత్యం.
మీతో చెప్పొచ్చు నాకీ కిటికీ తెరల దుమ్ముదులిపే టైంలేదని
కానీ అది నిజం కాదు.
వాటిని శుభ్రం చేయడానికి లక్ష డాలర్లు ఇస్తానంటే
దానిన ఈ క్షణంలో పూర్తిచేసేస్తా
( నవ్వులు )
ఎందుకంటే అది జరగదు కాబట్టి.
ఇది సమయాభావం కాదు కాబట్టి ఖచ్చితంగా చెప్పగలను;
దాన్ని నేను చేయదలచుకోలేదు కాబట్టి.
ఇలా చెప్పడమంటే దానర్థం టైం అనేది ఒక ఛాయిస్ మాత్రమే.
సరిగ్గా అలాగే,
రకరకాల ఎంపికలవల్ల విపరీత పరిణామాలు ఏర్పడవచ్చు.
నేను మీకు అది వివరిస్తాను
కానీ మనం తెలివైనవాళ్లం,
కాలక్రమంలో ఖఛ్ఛితంగా
మన జీవితాల్ని పండించుకునే శక్తి మనకుంది
అదీ వుండాల్సినవాటితో.
మనం ఇదెలా చేయగలం?
మన ప్రాధాన్యతలనెలా గుర్తించాలి
విరిగిన వాటర్ హీటర్ సమస్యలోలాగా?
మొదటగా చేయాల్సింది ముఖ్యమైన వాటిని గుర్తించగల్గడం
దీన్ని గురించి ఆలోచించడానికి రెండు వ్యూహాలనిస్తాను
మొదటిది, వృత్తిపరమైనది:
నాకు తెలుసు చాలామంది ఈ సంవత్సరాంతానికి
వార్షిక నివేదికలను ఇస్తారు లేదా తీసుకుంటారు.
సంవత్సరాంతానికి మీ సాఫల్యతను "మీ అభివృధ్ధికి ఉన్న
అవకాశాలను"గూర్చి ఆలోచించండి.
ఇది దాని లక్ష్యాన్ని సిధ్ధింపజేస్తుంది,
దీన్ని రాబోయే కాలానికి అన్వయిస్తే మరింత లాభకారిగా వుంటుంది.
కనుక మీరు దీన్ని వచ్చే సంవత్సరాంతానికి అని ఊహించుకోండి
మీ సామర్థ్యానికి మీకు మీరే రిపోర్ట్ ఇచ్చుకుంటారు
ఇది వృత్తిపరంగా మీకు ఖఛ్ఛితంగా అధ్భుతమైన సంవత్సరం.
అది అధ్భుతంగా వుండడానికి మీరు చేసిన ఐదారు విషయాలేవి?
వచ్చే ఏటి రిపోర్ట్ ను ఇప్పుడే రాయండి.
దీన్ని మీ వ్యక్తి గత జీవితానికీ వర్తించుకోవచ్చు.
నాకు తెలుసు నాలా మీలో చాలామందికి, డిసెంబర్ రాగానే,
మడిచిన రంగు కాగితాలు కట్టలుగా వస్తాయి.
వాటి మీద ఫామిలీ హాలిడే లెటర్ రాసి వుంటుంది.
( నవ్వులు )
నిజానికివి తేలికైన భాషలో రాసే చిన్న ఉత్తరాలు,
కుటుంబంలోని ప్రతి ఒక్కరూ ఎంత మంచివారనీ,
లేదా ఇంకా పొగుడుతూ,
ఇంట్లోని ప్రతివారూ బిజీగా ఉన్నారనీ.
కానీ ఈ ఉత్తరాలకొక లక్ష్యముంది,
అవి మీస్నేహితులకు,కుటుంబానికీ చెప్తాయి
స్వంతజీవితంలో ఒక సంవ .కాలంలో మీరేం చేసారో
అయితే ఈ ఏటికి చేయాల్సినవి,
నేననేది దీన్ని వచ్చే డిసెంబర్ కి ఊహించుకోండి,
అది తప్పకుండా అద్భుతమైన ఇయర్ అవుతుంది
మీకు ,మీ ఆత్మీయులకుకూడా.
ఇది ఇంత అద్భుతంగా రావడానికి మీరు చేసిన ప్రయత్నా లేమిటి?
వాటిని బట్టి వచ్చేఏటి హాలిడే లెటర్ ని ఇప్పుడే రాయగలరు.
దాన్ని పంపకండి.
( నవ్వులు )
దయచేసి పంపకండి.
కానీ మీరు రాయవచ్చు.
ఇప్పుడు మీ పర్పామెన్స్ రివ్యూకి ఫామిలీ హాలిడే లెటర్ కి మధ్య
మన దగ్గర ఓ పదిపన్నెండు లక్ష్యాలున్నాయి వాటిని వచ్చే ఏడు చేయొచ్చు
ఇప్పుడు మనం వీటిని చిన్నచిన్న భాగాలుగా విడదీయాలి
మీరు ఓ కుటుంబచరిత్రను గూర్చి రాయాలనుకుంటే
మొదట కొన్ని ఇలాంటి వాటిని పరిశీలించాలి
రాసే పధ్ధతి నిర్ణయించుకోండి
బంధువులను అడగాల్సిన ప్రశ్నలను గూర్చి ఆలోచించుకోండి
వారిని కలిసే సమయాన్ని నిర్ధారించుకోండి
5 K పరుగుకి వెళ్లాలనుకోవచ్చు
మీకు అనువైంది గుర్తించి,రిజిస్టరవ్వాలి శిక్షణా కార్యక్రమాన్ని నిర్ణయించుకోవాలి
లోపల దాచిన బూట్లను వెలికిదీసి సిధ్దం చేసుకోవాలి
ఆ తర్వాత ----ఇదే కిటుకు
మన ప్రాధాన్యతలను నిర్ణయించుకుంటాము విరిగిన వాటర్ హీటర్ వలె
వాటిని మన పనుల్లో ముందుంచడం వలన
వీటిని చేయడానికి ముందు వారాల తరబడి ఆలోచిస్తాము
ఇలాంటి పనుల్ని చేయడానికి నాకు శుక్రవారపు సాయంత్రాలు అనుకూలం
శుక్రవారపు సాయంత్రాలగురించి ఒక ఆర్థికవేత్త ఏమంటాడంటే
"ఎక్కువగా పని లేని కాలం"
మనలో చాలామంది శుక్రవారపు సాయంత్రాల్లో ఇలా అనుకుంటుంటాము
"నాకు ఎదగాలని ఉత్సాహంగా ఉంది
నా వృత్తిగత,వ్యక్తిగత ఫ్రాధాన్యతలతో
ఈ క్షణంలో"
( నవ్వులు )
అవేమయ్యుంటాయో ఆలోచించడానికి ఇష్టపడుతాము
కనుక శుక్రవారపు సాయంత్రాలు కాస్త సమయం తీసుకోండి
మీ ప్రాధాన్యతల్ని 3 విభాగాలు చేయండి వృత్తి, బంధుత్వాలు, వ్యక్తిగతం
ఇలా చేసిన 3 విభాగాలు మనకు గుర్తు చేస్తాయి
ప్రతి విభాగంలోనూ తప్పనిసరిగా కొన్ని అంశాలుండాలని
వృత్తిపరంగా ఆలోచిస్తాము
బంధుత్వాలు , వ్యక్తిగతం
ఎక్కువగా ఆలోచించము
ఏ రకంగా చూసినాకేవలం ఒక చిన్న లిస్ట్,
ఒక్కో దాంట్లో 2, 3 అంశాలు చేర్చి
తరువాతి వారమంతా ఆ లిస్ట్ ను గమనించండి
వాటినెలా అమలు చేయాలో చూడండి
ఎక్కడ ఆమలు పరుస్తారో మీ ఇష్టం
ఇది కొందరికి చాలా కష్టమని నాకు తెలుసు
నా ఉద్దేశ్యంలో కొందరి జీవితాలు మరింత కష్టంగా వుంటాయి
క్లాసెస్ కి వెళ్ళడానికి సమయం దొరకడం చాలా కష్టం
మీరు స్వయంగా ఎక్కువమంది పిల్లల్ని చూడాల్సివుంటే
నేను దాన్ని గురించే మాట్లాడుతున్నాను
నేను ఎవరి వ్యథలనూ తగ్గించదలచుకోలేదు
నేను ఇప్పుడు మీకు చెప్పబోయే అంకెల పై మీకు పూర్తి అధికారముంది
వారానికి 168 గంటలుంటాయి
అంటే 7 X 24=168 గంటలు
ఇది చాలా ఎక్కువ సమయం
ఒకవేళ మీది ఫుల్ టైం జాబ్ అయితే వారానికి 40 గంటలు
రాత్రికి 8 గంటల నిద్ర చొప్పున పోతే వారానికి 56 గంటలు
దాంతో మిగిలిన పనులకు 72 గంటలు మిగులుతాయి
ఇది చాలా ఎక్కువ
మీరు వారానికి 50 గంటలు పనిచేస్తుంటే
ఒక ఉద్యోగంతో బాటు,మరో చిన్నపని
అలా 62 గంటలు మిగలిన పనులకు అన్నమాట
మీరు 60 గంటలు పనిచేస్తే
అప్పుడు 52 గంటలు మిగులుతాయి
వారానికి 60 గంటలకంటే ఎక్కువ పనిచేస్తుంటే
సరిగ్గా చెప్తున్నారా?
( నవ్వులు )
జనం పని గంటల గూర్చి టైం డైరీల సహాయంతో
ఓ అధ్యయనం జరిగింది.
దాంట్లో తేలింది ప్రజలు 75 గంటలకుపైనే పని చేస్తున్నామంటారు
అలా చేసినా 25 గంటలు మిగులుతుంది.
( నవ్వులు )
ఇది ఏ వైపుకో మీరూహించగలరా
ఎలా చూసినా వారంలోని 168 గంటల్లో
నా దృష్టిలో మనమనుకున్నది చేయడానికి సమయం దొరుకుతున్నది
మీ పిల్లలతో ఎక్కువ సమయం గడపాలనుకుంటే
రాయాల్సిన పరీక్షకు ఎక్కువసేపు చదవాలనుకుంటే
వ్యాయామానికి 3, సంఘసేవకు 2 గంటలు కావాలంటే
మీకు సాధ్యమే.
ఇంకా ఎక్కువ సమయం ఉద్యోగం చేయాలనుకుంటే కూడా
కనుక మనకు బోలెడంత సమయముంది, అది గొప్ప సంగతే
ఎందుకో తెలుసా?
అద్భుతాల్ని చేయడానికి ఆ సమయం ఎక్కువే
మనలో చాలామంది అక్కడక్కడ కాస్త సమయం దొరికితే
ఫోన్ చేతిలోకి తీసుకుంటాం,అవునా?
ఈ మెయిళ్లను చెరపడం మొదలెడతాం.
లేదా ఇంటి చుట్టూ చెక్కర్లు కొడతాం
లేదా T V చూస్తాం
కానీ ఇలాంటి చిరు సమయాల్లో గొప్ప శక్తివుంది
వీటిని మీరు చిన్నచిన్న ఆనందాలకోసం
ఉపయోగించుకోవచ్చు.
ఓ పుస్తకాన్ని బస్సులో కూర్చుని చదవొచ్చు
ఆఫీస్ కెళ్లే దారిలో
నేను ఉద్యోగంచేసేటప్పుడు 2 బస్సుల్ని మారాల్సివచ్చేది
ప్రొద్దున subway లో ప్రయాణం కూడా
వారాంతాలలో లైబ్రరీలో దీనికై పుస్తకాలు తెచ్చుకునేదాన్ని
దాంతో నా ప్రయాణాలు చాలా ఆనందంగా గడిచేవి
ఆఫీస్ లో విరామాల్ని ధ్యానానికి ప్రార్ధనకు వాడుకోవచ్చు
మీ పనిసమయాల్ని బట్టి కుటుంబమంతా కలిసి బయట తినాలనుకుంటే
ఫామిలీ బ్రేక్ ఫాస్ట్ గొప్పమార్గాంతరం
మన సమయం మన దృక్కోణాన్ని బట్టివుంటుంది
దాన్ని ఎలా ఫలవంతంచేయొచ్చో చూడాలి
నేను మనస్ఫూర్తిగా దీన్ని నమ్ముతాను.
సమయముంది.
మనమెంత బిజీగా వున్నా సరే,
మన సమయం దేనికి అనేది ముఖ్యం.
ఆ ముఖ్యమైన దానిమీద దృష్టి పెడితే
కోరుకున్న జీవితాన్ని సృష్టించుకోవచ్చు.
మనకున్న సమయంలో.
కృతజ్ఞతలు.
(చప్పట్లు)